b'\n_START_ARTICLE_\n\xc2\xabNorske L\xc3\xb8ve\xc2\xbb (1735)\n_START_SECTION_\nBenstrup-saken\n_START_PARAGRAPH_\nDet forrige skipet med navnet Norske L\xc3\xb8ve ble utrangert i 1712, men det skulle g\xc3\xa5 lang tid fram til et nytt orlogsskip overtok navnet. Dette skyldes den \xc3\xb8konomiske situasjonen etter Elleve\xc3\xa5rskrigen i Danmark-Norge, statskassen var tom, og kong Frederik IV hadde store problemer med \xc3\xa5 skaffe seg likvide midler for milit\xc3\xa6rutgiftene. Orlogsfl\xc3\xa5ten var nedslitt og i d\xc3\xa5rlig fatning etter de mange krigs\xc3\xa5rene, dessuten hadde stridigheter brutt ut mellom admiraliteten, kommissariatet og Holmens sjef (fabrikmester ansvarlig for skipsbyggeri). Administrasjonen m\xc3\xa5tte reformeres, men det var f\xc3\xb8rst etter Christian VIs tronbestigelse i 1730 arbeidet skj\xc3\xb8t fart. Ved dette tidspunktet hadde Benstrup overtatt posten etter den kjente skipskonstrukt\xc3\xb8ren Olaus Judich\xc3\xa6r var tvunget til \xc3\xa5 g\xc3\xa5 av allerede i 1727._NEWLINE_Knud Nielsen Benstrup som overtok i oktober 1729, var den ene av fire sj\xc3\xb8offiserer som var sendt til utlandet for \xc3\xa5 bli utdannet innenfor orlogsskipsbyggeri. Benstrup som et resultat av sin utdanning i utlandet ble han meget sterkt p\xc3\xa5virket av \xc2\xabden franske stilen\xc2\xbb innenfor konstruksjonsprinsipper omkring byggeri av orlogsskip, og deretter foretrukket gode seilegenskaper p\xc3\xa5 sine fart\xc3\xb8yer som i sammenligning med \xc2\xabden engelske stilen\xc2\xbb var noe d\xc3\xa5rligere som artilleriplattformer. Den energiske grev Frederik Danneskiold-Sams\xc3\xb8e som tok ledelsen i fl\xc3\xa5ten, hadde sin utdanning innenfor skipskonstruksjon i England og dermed viet seg til \xc2\xabden engelske stilen\xc2\xbb. _NEWLINE_F\xc3\xb8r kj\xc3\xb8lstrekkingen av nr. 37 den 17. mai 1734 hadde Benstrup fullf\xc3\xb8rte arbeidet p\xc3\xa5 ti linjeskiper. Det siste skipet, den store tredekkeren \xc2\xabChristianus Sextus\xc2\xbb som ble sj\xc3\xb8satt i desember 1732, skulle utl\xc3\xb8se en skandale. Fl\xc3\xa5tens hovedbase f\xc3\xb8rst og fremst var K\xc3\xb8benhavn, med sitt operasjonsomr\xc3\xa5de i \xc3\x98stersj\xc3\xb8en, og for \xc3\xa5 komme seg ut fra \xc3\x98resund m\xc3\xa5tte ikke orlogsskipene ha st\xc3\xb8rre dypgang enn 22 danske fot (ca. 7 m). Etter det nye flaggskipet var sj\xc3\xb8satt, viste det seg at det stakk 6 fot dypere enn planlagt, hvilken vekket sterk kritikk fra Benstrups fiender som vant seg kongens st\xc3\xb8tte. Danneskiold-Sams\xc3\xb8e fors\xc3\xb8kt \xc3\xa5 bringe Benstrup under egen kontroll gjennom anklagene, men dette utviklet seg til en kollisjon mellom sterke personligheter som sl\xc3\xa5ss for ulike konstruksjonsprinsipper._NEWLINE_I mellomtiden fortsatte Benstrup sitt virke som Holmens sjef, og fram til han ble satt under arrest i januar 1736 hadde han modifiserte konstruksjonen p\xc3\xa5 tredekkeren for \xc3\xa5 redustere deplasementet og startet arbeidet p\xc3\xa5 \xc2\xabnummer 37\xc2\xbb, som deretter skulle het \xc2\xabNorske L\xc3\xb8ve\xc2\xbb. Mens striden p\xc3\xa5gikk mellom Benstrup og Danneskiold-Sams\xc3\xb8e, ble det nye skipet sj\xc3\xb8satt den 9. februar 1735. I det samme \xc3\xa5ret fullf\xc3\xb8rte han ogs\xc3\xa5 arbeidet p\xc3\xa5 et 50-kanoners orlogsskip. Dette skipet ble det siste som var sj\xc3\xb8satt av Benstrup. _NEWLINE_Krangelen gikk s\xc3\xa5 langt at kongen beordret Benstrup arrestert og sendt til Kastellet. Men Benstrup mistet ikke sin motstandsvilje, og etter hvert skulle den s\xc3\xa5kalte \xc2\xabKonstruktionsfeiden\xc2\xbb bli en fagmessig slagmark mellom fagpersoner innenfor skipsbygging. Til slutt var det blitt s\xc3\xa5 komplisert at Danneskiold-Sams\xc3\xb8e m\xc3\xa5tte be kongen om \xc3\xa5 l\xc3\xb8slate Benstrup den 26. mai 1739. Men det hendte ikke f\xc3\xb8r Danneskiold-Sams\xc3\xb8e hadde sikret seg kontroll over skipsbyggeriet p\xc3\xa5 Nyholmen i januar 1739. Benstrup f\xc3\xb8lte seg forulempet av hele saken, slik at han nektet \xc3\xa5 vende tilbake til arbeidet som skipskonstrukt\xc3\xb8r for det kongelige verftet._NEWLINE_I mellomtiden hadde hans etterf\xc3\xb8lger D. Thura fullf\xc3\xb8rte arbeidet p\xc3\xa5 \xc2\xabNorske L\xc3\xb8ve\xc2\xbb som ble satt i beseilingspr\xc3\xb8ve i 1737. Som et seilskip baserte p\xc3\xa5 \xc2\xabden franske stilen\xc2\xbb hadde linjeskipet skarpe linjer og en rundere skrogform som produserte gode seilegenskaper. Under seil viste det seg at \xc2\xabNorske L\xc3\xb8ve\xc2\xbb var en suksess, hvilken forledet Danneskiold-Sams\xc3\xb8es nye Konstruktion-Kommission som hadde overtatt styringen av skipsbyggeriet, til \xc3\xa5 bygge tre nye skip basert p\xc3\xa5 konstruksjonstegninger av \xc2\xabNorske L\xc3\xb8ve\xc2\xbb. Det ogs\xc3\xa5 hadde viste seg at man ikke hadde en erstatter av samme dyktighet som Benstrup, og dermed m\xc3\xa5tte Danneskiold-Sams\xc3\xb8e sendte bud etter ham i Ebeltoft._NEWLINE_Benstrup reiste til K\xc3\xb8benhavn i for\xc3\xa5ret 1740 i forbindelse med byggingen av den nye skipsklassen, men gjorde det klart overfor Danneskiold-Sams\xc3\xb8e i et brev datert den 15. mai 1740 at han ikke hadde hensikt om \xc3\xa5 gjenta sitt arbeid som skipskonstrukt\xc3\xb8r. Deretter dro han hjemover til Ebeltoft hvor han d\xc3\xb8de i 1742. \xc2\xabNorske L\xc3\xb8ve\xc2\xbb gav ham anerkjennelse som en meget dyktig skipskonstrukt\xc3\xb8r som fikk gjenreising etter den turbulente Benstrup-saken, og var s\xc3\xa5 meget verdsatt av sin fiende at en representant fra orlogsfl\xc3\xa5ten m\xc3\xb8tte opp for \xc3\xa5 hente tegninger og opptegninger i hans d\xc3\xb8dsbo. Dessuten hadde den franske skipsbyggingen et gjennombrudd ettersom engelske skipsbyggerne ble n\xc3\xb8dt til \xc3\xa5 kopiere franske krigsskip som et resultat av krigserfaringer allerede i 1740. Dermed ble Danneskiold-Sams\xc3\xb8es f\xc3\xb8rste skipskonstrukt\xc3\xb8r en franskmann ved navn Laurent Barb\xc3\xa9.\n_START_SECTION_\n\xc2\xabNorske L\xc3\xb8ve\xc2\xbb\n_START_PARAGRAPH_\nDet nye linjeskipet \xc2\xabNorske L\xc3\xb8ve\xc2\xbb med en bestykning p\xc3\xa5 sytti kanoner, fordelt p\xc3\xa5 26 24-punds kanoner i nedre batteridekket med tretten kanonporter hver skipsside, 26 18-punds kanoner i \xc3\xb8vre batteridekket med like mange kanonporter hver skipsside og 18 mindre 8-punds kanoner p\xc3\xa5 bakken og skansen, var det f\xc3\xb8rste av en skipsklasse p\xc3\xa5 5 skip. Denne skipsklassen er ogs\xc3\xa5 den allerste f\xc3\xb8rste i Danmark og Norges maritime historie med felles dimensjoner og bestykning. Alle disse skipene hadde en lengde p\xc3\xa5 164 fot, noe st\xc3\xb8rre enn sett p\xc3\xa5 eldre 70-kanoners linjeskiper. Denne klassen ble ikke overg\xc3\xa5tt i sin rangering av nyere krigsskip fram til \xc2\xabPrintz Friderich\xc2\xbb i 1761 som det f\xc3\xb8rste av en klasse p\xc3\xa5 tre skip med en felles lengde p\xc3\xa5 167 fot._NEWLINE_Under den \xc3\xb8sterrikske arvef\xc3\xb8lgekrigen ble et spansk linjeskip p\xc3\xa5 70 kanoner som ogs\xc3\xa5 var p\xc3\xa5 165 fot lengde, erobret av britene under et sj\xc3\xb8slag den 8. april 1740. \xc2\xabPrincessa\xc2\xbb ble et stort sjokk da man realiserte at dette var et bedre krigsskip enn de britiske skipene, tilsammen m\xc3\xa5tte tre 70-kanoners skip beseire det spanske linjeskipet under kampene. Ingen av Benstrups skipene inkludert Norske L\xc3\xb8ve-klassen p\xc3\xa5 fem skip hadde sett kamp i deres karriere, men disse var basert p\xc3\xa5 franske prinsipper omkring utviklingen av lange og store 70-kanoners orlogsskip som skulle kulminere i suksessoppskriften bak det beste kompromisset i et linjeskip; 74-kanoners linjeskipet._NEWLINE_\xc2\xabNorske L\xc3\xb8ve\xc2\xbb hadde sin karriere i en sv\xc3\xa6rt rolig periode av Danmark-Norges historie, dette medf\xc3\xb8rte at skipet ikke deltok i krigshandlinger. Det var utrustet ved flere anledninger sammen med sine s\xc3\xb8stre. Ved slike anledninger ble skipet klargjort p\xc3\xa5 Fl\xc3\xa5tens Leje utenfor Nyholm ved \xc3\xa5 sette inn rigging, inventur og gods samt v\xc3\xa5pen, ammunisjon og proviant hentet fra lagerbygningene i n\xc3\xa6rheten. Det var for dyrt \xc3\xa5 holde et linjeskip i beredskap med en besetning i lang tid, dermed ble de fleste linjeskiper satt i opplag i havnebassenget omringet av bommer rundt Fl\xc3\xa5dens Leje._NEWLINE_Det ble utrangert i 1764 for \xc3\xa5 bli hugd opp. Den samme skjebne var delt av de andre s\xc3\xb8sterskipene, det siste som ble opphugd var \xc2\xabK\xc3\xb8benhavn\xc2\xbb i 1788. Ved dette tidspunktet var den eldre rangeringen av orlogsskipet p\xc3\xa5 90-70-60-50-40-30-18 etter antall kanoner, forandret med 80, 74 og 64 som erstattet klassene 90, 70 og 60.'